CELEX: 32015R0562
Language: hu
Date: 2015-04-08 00:00:00
Title: A Bizottság (EU) 2015/562 rendelete ( 2015. április 8. ) a 661/2009/EK európai parlamenti és tanácsi rendeletnek az egyes gépjármű-kategóriákra a fejlett vészfékező rendszerek szempontjából vonatkozó típus-jóváhagyási előírások tekintetében történő végrehajtásáról szóló 347/2012/EU rendelet módosításáról

9.4.2015   
            
            
               HU
            
            
               Az Európai Unió Hivatalos Lapja
            
            
               L 93/35
            
         A BIZOTTSÁG (EU) 2015/562 RENDELETE
   (2015. április 8.)
   a 661/2009/EK európai parlamenti és tanácsi rendeletnek az egyes gépjármű-kategóriákra a fejlett vészfékező rendszerek szempontjából vonatkozó típus-jóváhagyási előírások tekintetében történő végrehajtásáról szóló 347/2012/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendeletre (1) és különösen a 14. cikke (1) bekezdésének a) pontjára,
   mivel:
   
               (1)
            
            
               A 661/2009/EK rendelet a 2007/46/EK európai parlamenti és tanácsi irányelv (2) szerinti típus-jóváhagyási eljárás összefüggésében egy új, különálló rendelet.
            
         
               (2)
            
            
               A 661/2009/EK rendelet meghatározza az M2, M3, N2 és N3kategóriájú gépjárműveknek a fejlett vészfékező rendszerek (advanced emergency braking systems, a továbbiakban: AEBS) beépítése tekintetében történő típusjóváhagyására vonatkozó alapvető előírásokat. Meg kell határozni az ilyen típusjóváhagyáshoz szükséges egyedi eljárásokat, vizsgálatokat és előírásokat.
            
         
               (3)
            
            
               A 661/2009/EK rendelet az M2, M3, N2 és N3 kategóriájú járművek esetében általánosan kötelezővé teszi az AEBS beépítését.
            
         
               (4)
            
            
               A 347/2012/EU bizottsági rendelet (3) meghatározza a járműveknek az AEBS tekintetében történő típusjóváhagyásához szükséges egyedi eljárásokat, valamint vizsgálati és műszaki előírásokat, és ezen előírások két szakaszban történő végrehajtásáról rendelkezik. Az első szakaszban egyes új járműtípusoknak 2013. november 1-je óta az 1. jóváhagyási szintnek kell megfelelniük. A második szakaszban e járműtípusokra, valamint egyes más olyan járműtípusokra, amelyeknek nem kellett megfelelniük az 1. jóváhagyási szintnek, már 2. szintű jóváhagyást kell majd szerezni, ami még több és kiterjedtebb előírásoknak való megfelelés kötelezettségét vonja majd maga után. A 347/2012/EU rendelet emellett arról is rendelkezett, hogy a 2. jóváhagyási szintet az új járműtípusok tekintetében 2016. november 1-jétől kell bevezetni.
            
         
               (5)
            
            
               A 2. jóváhagyási szint bevezetését úgy időzítették, hogy elegendő átfutási idő álljon rendelkezésre az AEBS rendszerekkel kapcsolatos további tapasztalatgyűjtésre, és további műszaki fejlesztéseket lehessen kidolgozni e téren. Emellett azért is volt szükség erre az időre, hogy a Bizottság figyelembe tudja venni azokat a nemzetközi harmonizált teljesítmény- és vizsgálati előírásokat, amelyek elfogadására az Egyesült Nemzetek Európai Gazdasági Bizottsága (ENSZ-EGB) készült az AEBS rendszerekről szóló 131. sz. ENSZ-EGB-előírás tárgyát képező kategóriákba tartozó járműtípusok tekintetében.
            
         
               (6)
            
            
               Ezért az a döntés született, hogy a Bizottság a 2. jóváhagyási szint bevezetése előtt legkésőbb két évvel elfogadja az M2 kategóriájú és a legfeljebb 8 tonna össztömegű, N2 kategóriájú járműtípusokra vonatkozó, figyelmeztetési és fékaktiválási vizsgálati követelményeket, figyelembe véve az ENSZ-EGB szintjén e kérdéssel kapcsolatban elért további előrelépéseket.
            
         
               (7)
            
            
               Az ENSZ-EGB meghatározta a 2. jóváhagyási szinten az M2 kategóriájú járműtípusok és a legfeljebb 8 tonna össztömegű, N2 kategóriájú járműtípusok mozgó céltárggyal végzett vizsgálata során alkalmazandó célsebesség értékét. A célsebesség értéke különös óvatossággal került meghatározásra, hogy lehetőség legyen az AEBS rendszerekkel kapcsolatos további tapasztalatgyűjtésre és az érintett járműtípussal kapcsolatban további műszaki fejlesztések végrehajtására e téren.
            
         
               (8)
            
            
               Az ebben a rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,
            
         ELFOGADTA EZT A RENDELETET:
   1. cikk
   A 347/2012/EU rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 200., 2009.7.31., 1. o.
   
   
      (2)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      (3)  A Bizottság 2012. április 16-i 347/2012/EU rendelete a 661/2009/EK európai parlamenti és tanácsi rendeletnek az egyes gépjármű-kategóriákra a fejlett vészfékező rendszerek szempontjából vonatkozó típus-jóváhagyási előírások tekintetében történő végrehajtásáról (HL L 109., 2012.4.21., 1. o.).
   
      MELLÉKLET
      A 347/2012/EU rendelet II. melléklete a következőképpen módosul:
      
                  1.
               
               
                  A 2.4.2.1. pont helyébe a következő szöveg lép:
                  
                              „2.4.2.1.
                           
                           
                              
                                          a)
                                       
                                       
                                          Az 1. jóváhagyási szint esetében: a rendszernek legalább egy tapintható vagy akusztikus figyelmeztetési módot aktiválnia kell legkésőbb az 1. függelékben szereplő táblázat B. oszlopában meghatározott értékek elérésekor:
                                       
                                    
                                          b)
                                       
                                       
                                          A 2. jóváhagyási szint esetében: a rendszernek legalább egy figyelmeztetési módot aktiválnia kell legkésőbb a 2. függelékben szereplő táblázat B. oszlopában meghatározott értékek elérésekor, a következő módon:
                                          
                                                      —
                                                   
                                                   
                                                      a 2. függelékben szereplő táblázat 1. sorában említett jármű-kategóriák esetében a figyelmeztetésnek tapintható vagy akusztikus jelzésnek kell lennie, továbbá
                                                   
                                                
                                                      —
                                                   
                                                   
                                                      a 2. függelékben szereplő táblázat 2. sorában említett jármű-kategóriák esetében a figyelmeztetésnek tapintható, illetve akusztikai vagy fényjelzésnek kell lennie.”
                                                   
                                                
                                    
                        .
               
            
                  2.
               
               
                  A 2.4.2.2. pont helyébe a következő szöveg lép:
                  
                              „2.4.2.2.
                           
                           
                              A rendszernek legalább két figyelmeztetési módot aktiválnia kell legkésőbb az alábbiakban meghatározott értékek elérésekor:
                              
                                           
                                       
                                       
                                          Az 1. jóváhagyási szint esetében: Az 1. függelékben szereplő táblázat C. oszlopa.
                                       
                                    
                                           
                                       
                                       
                                          A 2. jóváhagyási szint esetében: A 2. függelékben szereplő táblázat C. oszlopa.”
                                       
                                    
                        .
               
            
                  3.
               
               
                  A 2.5.2.1. és 2.5.2.2. pontok utolsó mondatait el kell hagyni.
               
            
                  4.
               
               
                  A 2. függelék helyébe a következő szöveg lép:
                  
                     „2. függelék
                     
                        2. jóváhagyási szint: a figyelmeztetési és aktiválási vizsgálatra vonatkozó előírások – megfelelési és meg nem felelési értékek
                     
                     
                                 Sor
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Jármű-kategória
                              
                              
                                 Álló céltárgy
                              
                              
                                 Mozgó céltárgy
                              
                           
                                 A figyelmeztetési módok időzítése
                              
                              
                                 A jármű sebességének csökkenése
                              
                              
                                 A figyelmeztetési módok időzítése
                              
                              
                                 A jármű sebességének csökkenése
                              
                              
                                 Célsebesség
                              
                           
                                 Legalább 1
                              
                              
                                 Legalább 2
                              
                              
                                 Legalább 1
                              
                              
                                 Legalább 2
                              
                           
                                 (lásd a 2.4.2.1. pontot)
                              
                              
                                 (lásd a 2.4.2.2. pontot)
                              
                              
                                 (lásd a 2.4.5. pontot)
                              
                              
                                 (lásd a 2.5.2.1. pontot)
                              
                              
                                 (lásd a 2.5.2.2. pontot)
                              
                              
                                 (lásd a 2.5.3. pontot)
                              
                              
                                 (lásd a 2.5.1. pontot)
                              
                           
                                 1
                              
                              
                                 M3
                                     (1),
                                 N3 és N2 > 8t
                              
                              
                                 legkésőbb 1,4 másodperccel a vészfékezési fázis kezdete előtt
                              
                              
                                 legkésőbb 0,8 másodperccel a vészfékezési fázis kezdete előtt
                              
                              
                                 legalább 20 km/h
                              
                              
                                 legkésőbb 1,4 másodperccel a vészfékezési fázis kezdete előtt
                              
                              
                                 legkésőbb 0,8 másodperccel a vészfékezési fázis kezdete előtt
                              
                              
                                 a jármű nem ütközhet a mozgó céltárggyal
                              
                              
                                 12 ± 2 km/h
                              
                           
                                 2
                              
                              
                                 N2≤ 8t (2)
                                     (4)
                                 
                                 és
                                 M2
                                     (2)
                                     (4)
                                 
                              
                              
                                 legkésőbb 0,8 másodperccel a vészfékezési fázis kezdete előtt
                              
                              
                                 a vészfékezési fázis kezdete előtt (3)
                                 
                              
                              
                                 legalább 10 km/h
                              
                              
                                 legkésőbb 0,8 másodperccel a vészfékezési fázis kezdete előtt
                              
                              
                                 a vészfékezési fázis kezdete előtt (3)
                                 
                              
                              
                                 a jármű nem ütközhet a mozgó céltárggyal
                              
                              
                                 67 ± 2 km/h (5)
                                 
                              
                           
               
            
         (1)  A hidraulikus fékrendszerrel felszerelt, M3 kategóriájú járművekre a 2. sorban szereplő előírások vonatkoznak.
      
         (2)  A pneumatikus fékrendszerrel felszerelt járművekre az 1. sorban szereplő előírások vonatkoznak.
      
         (3)  Az értékeket a járműgyártó adja meg a típusjóváhagyás során (lásd az I. melléklet 2. része kiegészítésének 4.4. pontját).
      
         (4)  A 2. sor tárgyát képező jármű-kategóriák gyártói az 1. sorban megadott értékeknek megfelelően is szerezhetnek típusjóváhagyást: ebben az esetben igazolni kell az 1. sorban megadott valamennyi értéknek való megfelelést.
      
         (5)  A H2 cellában a célsebességre vonatkozóan feltüntetett értékeket 2021. november 1-je előtt felül kell vizsgálni.”